Diari Oficial de la Generalitat Valenciana


Sumari del DOGV 6230, del 22-03-2010 (2010/2730)

RESOLUCIÓ de 18 de febrer de 2010, de la Conselleria d'Educació per la qual es declara decaigut en el seu dret a subscriure el document administratiu de formalització de concert educatiu el centre d'Educació Infantil, Primària i Secundària María de Iciar, de Riba-roja de Túria que es va estimar en l'Orde de 29 de juliol de 2009, de la Conselleria d'Educació (DOCV núm. 6072 de 05.08.2009).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6230

Data del DOGV
:   22-03-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/2730


Data del document
:   18-02-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 18 de febrer de 2010, de la Conselleria d'Educació per la qual es declara decaigut en el seu dret a subscriure el document administratiu de formalització de concert educatiu el centre d'Educació Infantil, Primària i Secundària María de Iciar, de Riba-roja de Túria que es va estimar en l'Orde de 29 de juliol de 2009, de la Conselleria d'Educació (DOCV núm. 6072 de 05.08.2009). [2010/2730]  
Vistes les actuacions de l'expedient de referència, i basant-se en la competència que tinc, dicte la present resolució, en base als següents   
Fets  
Primer. L'Orde de 29 de juliol de 2009, de la Conselleria d'Educació (DOCV núm. 6072 de 05/08/2009) resol els expedients d'incorporació, renovació i pròrroga dels convenis i concerts educatius d'Educació Infantil, Educació Especial, Educació Primària, Educació Secundària Obligatòria, Batxillerat i Cicles Formatius, en concret es resol la incorporació al règim de concerts educatius del Centre d'Educació Infantil, Primària i Secundària María de Icíar, de Riba-roja de Túria, amb codi de centre 84417475 concert educatiu per a una unitat d'Educació Infantil, i desestima les altres unitats de distintes etapes sol·licitades pel centre.  
Segon. La Direcció Territorial de València de la Conselleria d'Educació, per mitjà d'un ofici amb data 25 d'agost de 2009, va requerir el centre perquè, amb anterioritat al 30 de setembre aportara la documentació que es detalla en l'article 9 de l'Orde de 26 de desembre de 2008 per la qual s'establix el procediment que han de seguir els centres docents de la Comunitat Valenciana per a sol·licitar l'accés al règim de convenis o concerts educatius, o convenis o concerts econòmics singulars, la seua renovació, la seua pròrroga, o la modificació d'estos i aprova els models de documents administratius en què s'han de formalitzar els esmentats convenis o concerts (DOCV núm. 5927 de 07/01/2009). El centre va presentar amb data 30 de setembre documentació per a subscriure el corresponent document administratiu.  
Tercer. Per mitjà d'un ofici amb data 20 d'octubre de 2009, la Direcció Territorial de València va remetre al centre un ofici en què se li comunica que, atés que per a la firma del document administratiu de concert educatiu és imprescindible haver presentat documentació acreditativa que la titularitat del centre, Tradición Educativa Valenciana, SL., es troba al corrent de les seues obligacions tributàries i enfront de la Seguretat Social d'acord amb el que establix l'article 9 de l'Orde de 26 de desembre de 2008, i que la dita documentació no s'ha presentat, no podran firmar el corresponent document administratiu.  
Quart. L'article 7 de l'Orde de 29 de juliol de 2009 establix que transcorregut un mes des de la publicació de la present orde, sense que la titularitat del centre haja presentat, sense causa justificada, la documentació legalment establida, esta perdrà el dret a la subscripció del corresponent document administratiu de concert, sense perjuí que puga tornar a iniciar un nou expedient, en el temps i la forma establits, per a qualsevol altre curs acadèmic posterior.  
Atés que amb data 15 de gener de 2010, la titularitat del centre, Tradición Educativa Valenciana, SL., no havia procedit a remetre la documentació acreditativa de trobar-se al corrent de les seues obligacions tributàries i enfront de la Seguretat Social requerida per la Direcció Territorial de València per mitjà d'un ofici amb data 20 d'octubre de 2009, el director general d'Ordenació i Centres Docents, comunica al centre que és procedent la pèrdua del seu dret a la firma del corresponent document administratiu de formalització del concert educatiu i li concedix un termini de 10 dies per a formular al·legacions, proposar prova o accedir a l'expedient.  
Quint. Amb data 12 de febrer de 2010 té entrada per Registre General de la Conselleria d'Educació un escrit d'al·legacions del centre en què manifesta que la Conselleria d'Educació no els va indicar quina documentació havien d'esmenar per a la firma del document administratiu i que no se'ls donava un termini per a això, per la qual cosa sol·liciten que se'ls done nou trasllat de les deficiències que patixen i un nou termini per a esmenar-les.  
Atés que queda acreditat que la Direcció Territorial va requerir expressament el centre perquè aportara la documentació acreditativa d'estar al corrent de les obligacions tributàries d'acord amb el que establixen els punts 3.1, 3.2 i 3.3 de l'article 9 de l'Orde de 26 de desembre de 2008.  
Atés que l'article 7 de l'Orde de 29 de juliol de 2009 establix que els interessats perdran el dret a la subscripció del corresponent document administratiu de concert quan no presenten la documentació legalment establida en el termini d'un mes des de la publicació de la present orde.  
Atés que el centre no justifica cap causa per a no presentar la documentació requerida, i que en el present expedient se li ha concedit un termini suficient d'esmena, així com de presentació d'al·legacions, és procedent declarar-los decaiguts en el seu dret a subscriure el document administratiu de formalització de concert, amb la conseqüent pèrdua del dret a este.  
De conformitat amb la Llei Orgànica 8/1985, de 3 de juliol, Reguladora del Dret a l'Educació (BOE núm. 159, de 04.07.1985); la Llei Orgànica 2/2006, de 3 de maig, d'Educació (BOE núm. 106, de 04.05.2006); el Reial Decret 2377/1985, de 18 de desembre, modificat pel Reial Decret 139/1989, de 10 de febrer (BOE núm. 36, d'11.02.1989), el Reial Decret 806/2006, de 30 de juny, pel qual s'establix el calendari d'aplicació de la nova ordenació del sistema educatiu, establida per la Llei Orgànica 2/2006, de 3 de maig, d'Educació (BOE núm. 167, de 14.07.2006) i l'Orde de 26 desembre 2008 de la Conselleria d'Educació, per la qual s'establix el procediment que han de seguir els centres docents de la Comunitat Valenciana per a sol·licitar l'accés al règim de convenis o concerts educatius, o convenis o concerts econòmics singulars, la seua renovació, la seua pròrroga, o la modificació d'estos i s'aproven els models de documents administratius en què s'han de formalitzar els esmentats convenis o concerts (DOCV núm. 5927 de 07.01.2009).  
Vista la proposta del director general d'Ordenació i Centres Docents de 16 de febrer de 2010 i de conformitat amb esta, i fent exercici de les atribucions conferides, resolc:  
Primer  
Declarar decaigut en el seu dret a subscriure el document administratiu de formalització de concert educatiu el centre d'Educació Infantil, Primària i Secundària María de Icíar, de Riba-roja de Túria, amb codi de centre 28439062, per no haver presentat en el termini la documentació legalment establida, sense causa justificada, amb la conseqüent pèrdua del seu dret a este, en els termes establits en l'Orde de 29 de juliol de 2009, de la Conselleria d'Educació (DOCV núm. 6072 de 05.08.2009).   
Segon  
La resolució de l'expedient d'incorporació, renovació i pròrroga dels convenis i concerts educatius, contingut en la present resolució, s'inscriurà en el Registre de Centres Docents de la Comunitat Valenciana.  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
València, 18 de febrer de 2010.- El conseller d'Educació: Alejandro Font de Mora Turón